Niinivaara (Joensuu)

Niinivaara on Joensuun kaupunginosa, joka sijaitsee Pielisjoen itäpuolella noin kahden kilometrin päässä Joensuun keskustasta. Sen naapurikaupunginosia ovat Hukanhauta, Karsikko ja Penttilä. Vuonna 2022 Niinivaaran asukasluku oli 4 746 ihmistä.https://pxdata.stat.fi/PxWeb/pxweb/fi/Postinumeroalueittainen_avoin_tieto/

Niinivaaran maamerkkejä ovat muun muassa Pielisensuun kirkkohttps://www.joensuunseurakunnat.fi/kirkot-ja-tilat/kirkot/pielisensuun-kirkko Pohjois-Karjalan keskussairaala ja vesitorni, joka korvattiin uudella rakennuksella vuonna 2025. 
300px|thumb|right|Joensuun kauppaoppilaitoksena, myöhemmin Sortavala-talona tunnettu rakennus purettiin vuonna 2022. Se sijaitsi Karjalan- ja Sortavalankadun kulmassa.
Niinivaaralta on hyvät joukkoliikenneyhteydet eri puolille Joensuuta ja muualle maakuntaan.https://jojo.joensuu.fi/documents/1807942/3384441/jojo_aikatauluesite_2022_talviaikataulu_web_2022-10-06_aukeama+%281%29.pdf/1938956e-49fb-4a2d-0835-4f692f00c0b1 Alueella on paljon palveluja, kuten ympäri vuorokauden avoinna oleva ruokakauppahttps://pko.fi/news/1-12-alkaen-s-market-niinivaara-avoinna-ympari-vuorokauden/ sekä apteekki, ravintoloita ja urheilupaikkoja. 

Niinivaaran asunnoista noin 72 % on kerrostaloasuntoja. Kaupunginosassa asuu paljon opiskelijoita. Vuonna 2020 Niinivaaran asukkaiden keski-ikä oli 44 vuotta ja suurin ikäryhmä oli 20–24-vuotiaat. 

Koulut ja kirjastot 
Niinivaaran alueen perusopetus järjestetään Nepenmäen koulussa. Niinivaaralla sijaitsi aiemmin vuonna 2016 lakkautettu Niinivaaran alakoulu, vuonna 2012 lakkautettu Juhanalan yläkoulu ja vuonna 2015 lakkautettu Niinivaaran lukio. 

Perusopetuksen lisäksi Niinivaaralla toimii kaksi Karelia-ammattikorkeakoulun kampusta. 

Niinivaaran ostoskeskuksen vieressä sijainnut Niinivaaran kirjasto lakkautettiin vuonna 2017 sisäilmaongelmien takia. Nykyään alueen kirjastona palvelee Nepenmäen koulun yhteydessä toimiva Nepenmäen kirjasto.

 Lähteet 

Luokka: Joensuun kaupunginosat
Luokka:Suomen lähiöt
Luokka:Vaarat